# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 23/2016

# zo zasadnutia Vedenia STU zo dňa 09. 11. 2016

**PRÍTOMNÍ: podľa prezenčnej listiny**

**PROGRAM:**

1. Podnety na zvýšenie atraktívnosti štúdia na STU (R. Redhammer)
2. Návrh smernice rektora Škodové konanie na STU v Bratislave (D. Faktor)

*prizvaná: JUDr. Haladejová*

1. Návrh na vydanie Rozhodnutia rektora o nepotrebnosti nehnuteľnej veci STU v Bratislave – URZ Nižná Boca (D. Faktor)
2. Návrh Dodatku číslo 5 k organizačnému poriadku STU v Bratislave (D. Faktor)

*prizvaná: JUDr. Haladejová*

1. Rozhodnutie rektora o nepotrebnosti hnuteľných vecí STU - sektorový a kancelársky nábytok a elektrotechnické zariadenie (D. Faktor)

*prizvaný: Ing. Hulík*

1. Úhrada členského poplatku v EUA na rok 2017 (P. Čičák)
2. Rôzne

**PREDLOŽENÉ MATERIÁLY:**

1. Podnety na zvýšenie atraktívnosti štúdia na STU
2. Návrh smernice rektora Škodové konanie na STU v Bratislave
3. Návrh na vydanie Rozhodnutia rektora o nepotrebnosti nehnuteľnej veci STU v Bratislave – URZ Nižná Boca
4. Návrh Dodatku číslo 5 k organizačnému poriadku STU v Bratislave
5. Rozhodnutie rektora o nepotrebnosti hnuteľných vecí STU - sektorový a kancelársky nábytok a elektrotechnické zariadenie
6. Úhrada členského poplatku v EUA na rok 2017
7. Rôzne

**K BODU 1: Podnety na zvýšenie atraktívnosti štúdia na STU**

Materiál uviedol rektor ako kroky na zatraktívnenie štúdia na STU a zamedzenie odlivu študentov

do zahraničia. O námetoch sa diskutovalo priamo na zasadnutí.

**ÚLOHA: 23.1A/2016-V**

Vedenie STU ukladá pripraviť prehľad agentúr, ktoré by realizovali prieskum k odchodu študentov do zahraničia. V súvislosti s uvedeným je potrebné pripraviť zadanie, na základe ktorého bude prieskum uskutočnený.

Z: M. Peciar

T: prvá informácia 16.11.2016

**ÚLOHA: 23.1B/2016-V**

Vedenie STU ukladá pripraviť marketingovú stratégiu STU.

Z: M. Peciar

T: prvá informácia december 2016

**ÚLOHA: 23.1C/2016-V**

Vedenie STU ukladá zmodernizovať, resp. obnoviť pedagogické laboratóriá pre 1. stupeň Bc. štúdia a pripraviť atraktívne opisy študijných programov naprieč všetkými fakultami hlavne pre oslovenie a pochopenie ponuky zo strany uchádzačov zo stredných škôl.

Z: dekani

T: bude dohodnutý osobne na stretnutí rektora s dekanmi

**ÚLOHA: 23.1D/2016-V**

Vedenie STU ukladá pripraviť návrh na zasielanie automatických odpovedí záujemcom o štúdium po podaní prihlášky v zmysle“ Vaša prihláška bola zaregistrovaná....“

Z: P. Čičák

T: prvá informácia 16.11.2016

**ÚLOHA: 23.1E/2016-V**

Vedenie STU ukladá pripraviť návrh na aktualizáciu AIS z hľadiska zjednodušenia procesu prijímacieho konania.

Z: P. Čičák

T: prvá informácia 16.11.2016

**ÚLOHA: 23.1F/2016-V**

Vedenie STU ukladá komunikovať navonok individuálny prístup k študentom v zmysle máme menej študentov, čo znamená viac času pre študenta.

Z: Š. Stanko, A. Settey Hajdúchová

T: prvá informácia 16.11.2016

**ÚLOHA: 23.1G/2016-V**

Vedenie STU ukladá zorganizovať stretnutie s prodekanmi a zástupcami študijných oddelení za účelom zlepšenia komunikácie zamestnancov STU so študentmi.

Z: Š. Stanko

T: asap

**ÚLOHA: 23.1H/2016-V**

Vedenie STU ukladá preskúmať systém prideľovania ubytovania študentom s dôrazom na prvé ročníky, ako aj systém zabezpečenia kvalifikovanej reakcie na podnety študentov týkajúce sa internátov.

Z: Š. Stanko, F. Hulík

T: december 2016

**UZNESENIE: 23.1/2016-V**

Vedenie STU berie na vedomie podnety na zvýšenie atraktívnosti štúdia na STU.

**K BODU 2: Návrh smernice rektora Škodové konanie na STU v Bratislave**

Materiál uviedol kvestor.

Ide o stanovenie podrobností o náhradách škôd spôsobených STU. Vykonanie § 13a zákona č. 552/2003 Z. z. o výkone práce vo verejnom záujme v znení neskorších predpisov.

**UZNESENIE: 23.2/2016-V**

Vedenie STU prerokovalo  návrh smernice rektora Škodové konanie na STU v Bratislave odporúča materiál predložiť na rokovanie Kolégia rektora STU.

**K BODU 3: Návrh na vydanie Rozhodnutia rektora o nepotrebnosti nehnuteľnej veci STU v Bratislave – URZ Nižná Boca**

Materiál uviedol kvestor.

Ide o postup v zmysle článku 3 bod 3 Smernice rektora číslo 3/2015-SR „Nakladanie s nepotrebným majetkom Slovenskej technickej univerzity v Bratislave“ zo dňa 05.03.2015.

**UZNESENIE: 23.3/2016-V**

Vedenie STU prerokovalo a súhlasí s návrhom dekana Stavebnej fakulty STU na vydanie

Rozhodnutia rektora o nepotrebnosti nehnuteľnej veci STU v užívaní Stavebnej fakulty STU

nachádzajúcej sa v katastrálnom území Nižná Boca.

**K BODU 4: Návrh Dodatku číslo 5 k organizačnému poriadku STU v Bratislave**

Materiál uviedol kvestor ako doplnenie adries súčastí STU, doplnenie oprávnenia rektora

interným predpisom stanoviť najmä oznamovacie povinnosti súčastí STU v dôsledku

zmeny ich adresy.

**UZNESENIE: 23.4/2016-V**

Vedenie STU prerokovalo návrh Dodatku číslo 5 k organizačnému poriadku STU v Bratislave a odporúča dokument predložiť na rokovanie Kolégia rektora STU.

**K BODU 5: Rozhodnutie rektora o nepotrebnosti hnuteľných vecí STU - sektorový a kancelársky nábytok a elektrotechnické zariadenie**

Materiál uviedol kvestor. Prizvaný: Ing. Hulík.

Ide o postup v zmysle článku 3 bod 3 Smernice rektora číslo 3/2015-SR „Nakladanie s

nepotrebným majetkom Slovenskej technickej univerzity v Bratislave“ zo dňa 05.03.2015.

V súvislosti s vydaním nehnuteľnosti Študentský domov Svoradov do vlastníctva Rímsko-katolíckej cirkvi je hnuteľný majetok v súčasnosti v jej nájme a ďalšie užívanie nie je efektívne, účelné ani hospodárne.

V rámci diskusie sa o.i. rektor informoval aj na stav prebiehajúcej rekonštrukcie internátov

Jura Hronca a Mladosť, ako aj o možnostiach poskytnúť ubytovanie všetkým prvákom.

**UZNESENIE: 23.5/2016-V**

Vedenie STU prerokovalo a súhlasí s návrhom na vydanie Rozhodnutia rektora o nepotrebnosti hnuteľných vecí STU (sektorový a kancelársky nábytok a elektrotechnické zariadenie) v užívaní Účelového zariadenia študentské domovy a jedálne STU nachádzajúcich sa v priestoroch Študentského domova Svoradov.

**K BODU 6: Úhrada členského poplatku v EUA na rok 2017**

Materiál uviedol prorektor Čičák.

**UZNESENIE: 23.6/2016-V**

Vedenie STU súhlasí s úhradou členského poplatku v European University Association (EUA) na rok 2017.

**K BODU 7: Úhrada členského poplatku v ESEIA na rok 2017**

Návrh uviedol ústne prorektor Biskupič.

**UZNESENIE: 23.7/2016-V**

Vedenie STU nesúhlasí s úhradou členského poplatku v European Sustainable Energy Innovation Alliance (ESEIA) na rok 2017.

**INFORMÁCIE A OZNAMY:**

Prorektor Stanko

* informoval o termíne stretnutia s najlepších študentmi, ktoré sa uskutoční dňa 16.11.2016 o 15:00 hod. vo veľkej zasadačke

Predseda AS STU

* informoval, že Slovnaft, a.s., odovzdal ceny úspešným účastníkom 48. ročníka chemickej olympiády a vyhlásil víťazov súťaže o najlepšie diplomové práce roku 2016 (jedno ocenenie získala FCHPT)

Prorektor Stanko

* informoval, že v rámci programu zasadnutia vedeckej rady bude aj hodnotenie úrovne vzdelávacej činnosti na STU

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **November** | 16.11.2016 | V STU | 09:00 |  |
|  | 28.11.2016 | PAS STU | 14:00 |  |
|  | 30.11.2016 | V STU | 09:00 |  |

Zapísala: 11.11.2016 Zápisnicu overil: 11.11.2016

Erika Jevčáková prof. Ing. Marián Peciar, PhD.